[{"text_idx": "#000000", "text": "Ar ein holl gyrsiau peirianneg mae gennych gyfle i dreulio hyd at flwyddyn yn gweithio yn y diwydiant peirianneg i roi'r dechrau gorau i'ch gyrfa."}, {"text_idx": "#000002", "text": "Fel arfer cymerir lleoliadau rhyngosod yn y flwyddyn olaf ond un o radd pedair blynedd. Mae\u2019r enw\u2019n deillio o\u2019r ffaith bod y cwrs yn cynnwys blwyddyn leoliad sydd wedi\u2019i \u2018ryngosod\u2019 yng nghanol y radd. Fodd bynnag, nid dyma\u2019r unig opsiwn sydd ar gael ar gyfer lleoliadau gwaith."}, {"text_idx": "#000003", "text": "Mae ein graddedigion wedi gweld eu blwyddyn lleoliad yn arbennig o fuddiol gan ei fod wedi caniata\u0301u iddynt ennill profiad ymarferol o fewn eu dewis gyrfa a\u2019r cyfle i ddysgu\u2019n uniongyrchol gan weithwyr proffesiynol sydd wedi\u2019u lleoli yn eu diwydiant."}, {"text_idx": "#000004", "text": "Mae ein graddau rhyngosod yn cynnig y cyfuniad perffaith o astudiaeth academaidd a phrofiad gwaith ymarferol, gan ganiata\u0301u i chi adeiladu hyder yn y gweithle a bod yn fyfyriwr graddedig parod am waith o'ch rhaglen radd."}, {"text_idx": "#000005", "text": "Nid yw'n anghyffredin i raglenni blwyddyn lleoliad hefyd agor cyfleoedd gwaith yn y dyfodol mewn meysydd neu broffesiynau tebyg i'n graddedigion."}, {"text_idx": "#000008", "text": "Rydym yn cynnig cyrsiau peirianneg traddodiadol fel peirianneg sifil, fecanyddol, drydanol ac electronig, neu gyrsiau mwy arbenigol fel peirianneg cynnal a chadw awyrennau."}, {"text_idx": "#000009", "text": "Mae cyrff proffesiynol yn gosod y meincnod ar gyfer safonau gweithwyr a gallant ddatgloi drysau i swyddi lefel uchel."}, {"text_idx": "#000010", "text": "Rydym yn ymgorffori\u2019r safonau a\u2019r achrediadau hyn yn ein holl gyrsiau peirianneg i sicrhau eich bod yn cael y gorau o astudio gyda ni ac y gallwch symud ymlaen i gymwysterau proffesiynol cyn gynted a\u0302 phosibl ar o\u0302l i chi raddio."}, {"text_idx": "#000011", "text": "Yn PDC, mae ein cyfleusterau peirianneg pwrpasol yn cynnwys Canolfan Awyrofod, sy\u2019n gartref i\u2019w hawyrennau ei hun, cyfres o gyfleusterau hyfforddi ymarferol a gymeradwyir gan y diwydiant awyrofod, a labordai electroneg wedi\u2019u hategu gan dechnolegau Renesas o\u2019r radd flaenaf. Rydym wedi ailwampio ein labordai peirianneg sifil a mecanyddol yn ddiweddar gan roi'r peiriannau cyfrifiadurol a rheoli diweddaraf ynddynt."}, {"text_idx": "#000012", "text": "Mae archebu lle ar Ddiwrnod Agored ym Mhrifysgol De Cymru yn ffordd wych o ddarganfod mwy am eich cwrs dewisol."}]